open-index/open-wikipedia-markdown huggingface dataset:
Thomas Meisinger

**Thomas Meisinger** (født 29. april 1957) er en tysk tidligere skihopper som konkurrerte for DDR.

Han deltok i den tysk-østerrikske hoppuka i 1976/77, 1979/80 og 1980/81. Hans beste plassering i enkeltrenn var 4.-plass i Bischofshofen 6. januar 1977. Sammenlagt ble han nummer 6 i 1976/77. I verdenscupen ble han nummer 38 sammenlagt i 1979/80.

Thomas Meisinger deltok i VM i skiflyging i Vikersund i 1977 og i Oberstdorf i 1981, og ble nummer 9 begge gangene.

Han ble nummer 2 i Holmenkollrennet i 1977, og satte bakkerekord i Holmenkollbakken med 98,5 meter. Samme år vant han sitt eneste østtyske mesterskap, i stor bakke.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 344
* Skiforeningen: Rekorder i Holmenkollbakken
* Skispringen DDR – Meisterschaften

## Eksterne lenker
*
Kenneth Sitzberger

**Kenneth «Ken» Robert Sitzberger** (født 13. februar 1945 i Cedar Rapids i Iowa, død 2. januar 1984 i Coronado i California) var en amerikansk stuper som deltok i de olympiske leker 1964 i Tokyo.

Sitzberger ble olympisk mester i stuping i Sommer-OL 1964 i Tokyo. Han vant konkurransen i 3 meter sviktstup foran sine landmenn Francis Gorman og Larry Andreasen.

## OL-medaljer
* 1964  Tokyo -  **Gull** i stuping, 3 meter svikstup  USA

## Referanser


## Eksterne lenker
*
Planetsystem

Et **planetsystem** eller **solsystem** består av en rekke ikke-stjernelegemer som går i bane rundt en stjerne, slik som planeter, dvergplaneter, måner, asteroider, kometer og kosmisk støv. Solen, sammen med dens planetsystem som inkluderer Jorden, er kjent som Solsystemet.

I de senere årene har man i jordens nærhet oppdaget et hundretall stjerner som utfører bevegelser som sannsynligvis innebærer at stjernen har en eller flere større planeter som går i bane. Frem til 9. februar 2010 var 429 planeter utenfor solsystemet, såkalte eksoplaneter, blitt identifisert.

Det antas at de aller fleste stjernene i Melkeveien og i øvrige galakser er omgitt av planeter. Imidlertid har man hittil antatt at det er vanskeligere for jordlike planeter å dannes i stjernesystem som består av mer enn én stjerne. Man tror også at eventuelle planeter i slike system trolig har så uregelmessige baner at klimaet blir for ustabilt for avanserte livsformer.
__NOTOC__
## Opprinnelse og utvikling

Planetsystemer er generelt antatt å dannes som en del av den samme prosessen som resulterer i stjernedannelser. Noen tidlige teorier involverte en annen stjerne som passerte nær Solen og trakk materiale ut fra den, for så å koalesere og danne planeter. Imidlertid er sannsynligheten for en slik nær kollisjon nå antatt å være alt for lav til å gjøre dette til en levedyktig modell. Aksepterte teorier i dag hevder at en protoplanetarisk skive dannes av gravitasjonell kollaps av en molekylsky, og deretter utvikler seg til et planetsystem ved hjelp av kollisjoner og gravitasjon.

Enkelte planetsystemer kan imidlertid dannes på andre måter. Planeter som går i bane rundt pulsarer &ndash; stjerner som avgir periodiske skurer med elektromagnetisk stråling &ndash; har blitt oppdaget av de små variasjonene de forårsaker i disse skurene. Pulsarer dannes i voldsomme supernova-eksplosjoner, og et normalt solsystem kunne umulig ha overlevd en slik eksplosjon &ndash; planetene ville enten fordampe, bli skjøvet ut av sine baner på grunn av massene med gass fra eksplosjonen, eller fordi massetapet i den sentrale stjernen ville føre til at den mistet sin gravitasjonelle påvirkning på planetene. En teori er at en tidligere stjernefølgesvenn var nesten fullstendig fordampet på grunn av supernova-eksplosjonen, og etterlot seg legemer i planetstørrelser. Alternativt kan planeter dannes i akkresjonsskiven som omgir pulsarer.

## Solsystemet

Solsystemet består av Jorden og de jordlike planetene Merkur, Venus og Mars samt gasskjempene Jupiter, Saturn, Uranus og Neptun, sammen med utallige andre mindre objekter; først og fremst i asteroidebeltet mellom Mars og Jupiter, i Kuiperbeltet utenfor Neptun, og i Oorts sky ved grensen mot det interstellare rommet. Pluto, det første oppdagede objektet i Kuiper-beltet, har tidligere også blitt regnet som en planet, men etter oppdagelsen av flere Kuiper-legemer i omtrent samme størrelse, ble det i 2006 bestemt at Pluto skulle klassifiseres som en dvergplanet.

## Liste over planetsystemer

## Referanser


## Eksterne lenker
* Opplysninger om antall planeter
* Planetscapes
* Solar System That Looks Like Ours Finally Found
* Celestia Open Universe
Victoria Sandell Svensson

**Victoria Margareta Sandell Svensson** (født 1977) er en svensk tidligere fotballspiller. Svensson var landslagskaptein for Sverige, fram til hun i 2009 la opp.

Victoria Svensson ble født den 1. mai 1977 i Rånnaväg like utenfor Ulricehamn, den svenske storspilleren Pia Sundhages hjemby. Hun spilte allerede fra seksårsalderen, og etter hvert både på jente- og guttelag. Som 14-åring måtte hun slutte med guttefotball, og gikk via Nittorps IK til Jitex BK, der hun ble fra hun var 15 til hun var 20. Jitex tilhørte Damallsvenskan i hele denne perioden, og Svensson var med på flere oppturer med klubben. I oktober 1996 debuterte Svensson på landslaget mot Italia. 

Imidlertid rykket klubben ned i 97-sesongen, og Svensson fikk et tilbud fra Älvsjö, som hun takket ja til. Hun spilte resten av sin karriere i klubben, som etter hvert ble slått sammen med Djurgården. Allerede i sitt første år i laget, vant hun Diamantbollen, prisen til Damallsvenskans beste spiller, og ble toppscorer med 32 mål av lagets 79. Laget hennes vant også serien. Svensson fortsatte som en viktig spiller for laget, og hun ble toppscorer igjen i 2001- og 2003-sesongen. I sistnevnte år ble hun også gitt Diamantbollen, og hun kom til finalen i VM for landslaget. I tillegg ble hun, visstnok i fullt alvor, tilbudt en kontrakt med det italienske herrelaget Perugia.

Svensson fortsatte å være dominerende på landslaget og klubblaget, og hun scoret det avgjørende målet for Djurgården/Älvsjö i semifinalen i Mesterligaen i fotball for kvinner 2004/2005 mot Arsenal LFC, og sikret dermed klubben finale. I 2009 hadde Svensson, som i mellomtiden hadde giftet seg med sin samboerske gjennom 10 år og tatt navnet Sandell, bestemt seg for å legge opp. Hun var med på å vinne Algarve Cup det året, og gikk til EM som favoritt. Sandell Svenssons siste kamp ble dermed kvartfinaletapet mot Norge, der hun scoret Sveriges trøstemål. Hun fullførte året for Djurgården, og endte på andreplass i toppscorerlisten det året med 14 mål.

Svensson giftet seg med Camilla Sandell i april 2008, og paret har to barn.

Etter karrieren ble Sandell Svensson sportsdirektør i Djurgården, før hun arbeidet en tid for Svenska Fotbollförbundet og for interesseorganisasjonen Elitfotboll Dam. I 2019 tok hun over som hovedtrener for division 1-laget Tyresö FF.

## Referanser

## Eksterne lenker
*
Uijeongbu

**Uijeongbu** (*Uijeongbu-si*) er en by i provinsen Gyeonggi i Sør-Korea.

## Referanser


## Eksterne lenker
*
Filip Eidsheim

**Filip Eidsheim** (født 16. februar 1990) er en norsk syklist som sykler for det norske kontinentallaget Team FixIT.no. Han er broren til syklisten Edgar Eidsheim, som er en del av Nesset CK sitt sterke lagtempolag.

Han er av Per-Ivar Bøe beskrevet som den nye Edvald Boasson Hagen, og er i dag regnet som et av de største sykkeltalentene i Norge.

## Meritter
*  Dobbelt norsk mester i banesykling, 2009
* Etappeseier, Tour des Pyrénées, 2010

## Referanser


## Eksterne lenker
*
Wee Kim Wee

**Wee Kim Wee** (født 4. november 1915, død 2. mai 2005) var den fjerde presidenten i Singapore og satt i dette embetet fra 2. september 1985 og frem til 1. september 1993. Han var også kjent under navnet **Huang Jinhui**. 

Faren til Wee døde da han var åtte år gammel, og han studerte ved Outram School. Han begynte å jobbe som kontorist for den kjente avisa The Straits Times, før han ble reporter med fokus på politiske spørsmål. Han ble til slutt en av avisens viktigste reportere. I 1941 ble han med i United Press Associations og var dets sjef og korrespondent på 1950-tallet. Han returnerte til The Straits Times i 1959, og han ble utnevnt til assisterende redaktør i Singapore. I 1966 intervjuet han den tidligere indonesiske presidenten, general Suharto.

Wee var redaktør da han i 1973 ble utnevnt til høykommissær og ble sendt til Malaysia, en stilling han beholdt i syv år. Han ble utnevnt til ambassadør i Japan i september 1980, og til Sør-Korea i februar 1981. På slutten av sin diplomatiske karriere i 1984, ble han utnevnt til formann for The Singapore Broadcasting Corporation, en forgjenger til dagens MediaCorp Studios. Året etter ble han utnevnt til president. 

Frem til Wees andre periode som president, ble valget av presidentkandidat utelukkende bestemt av parlamentet i Singapore. I Wees andre periode endret Singapores parlament grunnloven i januar 1991, slik at direkte valg av presidenten ble utført etter valg fra befolkningen. Etableringen av en valgt president var en av de største konstitusjonelle og politiske endringene i Singapore historie.

I 2004 utga han sin selvbiografi, kalt *Glimt og refleksjoner*. Pengene som han tjente på selvbiografien ble gitt til en rekke forskjellige veldedige organisasjoner. Wee døde på grunn av prostatakreft i sitt hjem 2. mai 2005 i en alder av 89 år. Wee hadde en sønn og seks døtre, tretten barnebarn og fjorten oldebarn da han døde. 

Før sin død hadde han bedt om å bli kremert og om at asken skulle plasseres på Mandai Columbarium sammen med de vanlige borgerne, i stedet for ved Kranji War Cemetery hvor myndighetspersoner vanligvis ble begravet. Under hans statsbegravelse samlet det seg en stor folkemengde utenfor krematoriet som ville vise ham den siste ære.

## Referanser
Osan

**Osan** (*Osan-si*) er en by i provinsen Gyeonggi i Sør-Korea.

## Vennskapsbyer
*  Hidaka
*  Ürümqi
*  Killeen, Texas

## Referanser


## Eksterne lenker
*
Hwaseong

**Hwaseong** (*Hwaseong-si*) er en by i provinsen Gyeonggi i Sør-Korea.

Byen er kjent for å være hvor Sør-Koreas første kjente seriemord fant sted. Mellom oktober 1986 og april 1991 ble ti kvinner drept, trolig av samme person. Morderen ble aldri tatt. Mysteriet ble filmatisert i 2003 av Bong Joon-ho, og filmen fikk navnet *Memories of Murder*.

## Forvekslingsfare
Hwaseong festning ligger ikke i byen Hwaseong, men i byen Suwon like i nærheten.

## Eksterne lenker
*
Gwacheon

**Gwacheon** (*Gwacheon-si*) er en by i provinsen Gyeonggi i Sør-Korea. Den er en satellittby til Seoul, og er ca 25 km sør dor hovedstaden. Fra 1982 fungerte den som regjeringsområde og hadde et vesentrlig regjeringskompleks. Frem til 2012 var den syv ministerier her, inntil de fleste flyttet lenger sørover, til Sejong.  

## Eksterne lenker
*
Gimpo

**Gimpo** (*Gimpo-si*) er en by i provinsen Gyeonggi i Sør-Korea. Byen har i overkant av 260&nbsp;000 innbyggere (2012).

## Referanser


## Eksterne lenker
*
Ansan

**Ansan** (hangul: 안산시; Hanja: 安 山 市) er en by i den sørkoreanske provinsen Gyeonggi. Det er en forstad til Seoul og hadde 739 493 innbyggere ved utgangen av 2009, på et areal på 147 kvadratkilometer. Daebuøya i sørvest tilhører byen.

## Referanser


## Eksterne lenker
*
Napoleons italienske republikk

**Den italienske republikk** (italiensk: **Repubblica Italiana**) var en kortvarig republikk i Nord-Italia, et lydrike under Den første franske republikk.

## Etablering
Republikken ble opprettet da dens forløper, Den cisalpinske republikk endret sin konstitusjon slik at Napoleon kunne bli president, og republikkens navn ble samtidig endret til Den italienske republikk. Den besto hovedsakelig av det samme området som hadde vært Den cisalpinske republikk, nemlig regionene Lombardia og Romagna.

## Opphør
Republikken opphørte da Napoleon kronet seg selv til keiser og dermed også omgjorde sitt italienske rike til et italiensk kongedømme, med Napoleon som konge, og Eugène de Beauharnais som visekonge.
The Great Escape (Seventh Wonder-album)

***The Great Escape*** er det fjerde studioalbumet til det svenske progressiv metal-bandet Seventh Wonder. 

Albumet ble utgitt på Lion Music 3. desember 2010. Bandets første musikkvideo ble laget i 2010 til sporet «Alley Cat», og ble offisielt utgitt i september samme år. 

Albumet ble kåret til «Best Album 2010-2011» på en brukerbasert avstemning på nettsiden Perfectprog.com.

## Sporliste
# «Wiseman» – 5:42
# «Alley Cat» – 6:06
# «The Angelmaker» – 8:29
# «King of Whitewater» – 7:20
# «Long Way Home» – 4:26
# «Move on Through» – 5:04
# «The Great Escape» – 30:14

## Personell
*Tommy Karevik – Vokal
* - Keyboard
* - Gitar
* - Bassgitar
* - Slagverk
*Jenny Karevik – gjestevokal på «Long Way Home» og «The Great Escape».

## Referanser


## Eksterne lenker
* 
* «Alley Cat» - musikkvideo hos YouTube 
* Annonsering av albumet  hos Ultimate Metal

__NOTOC__
Tyfonen Kompasu

**Tyfonen Kompasu** (JTWC:**08W** internasjonalt:**1007** PAGASA navn: Glenda) var en av tre stormer som rammet Øst-Asia i løpet av en enkelt uke i 2010.

Den tropiske stormen som fikk navnet Kompasu ble meldt av Joint Typhoon Warning Center 25. august 2010, som utviklet seg nær Chuuk State. I løpet av de neste dagene flyttet vindsenteret seg nordøstover

Vinden nådde Seoul i Sør-Korea 1. september 2010 og har tatt livet av minst tre mennesker og skadet flere titalls. Dette var den kraftigste stormen som har nådd den sørkoreanske hovedstaden på 15 år. Flere titusner mistet strømmen som følge av skadene som stormen førte med til.

## Referanser


## Eksterne lenker
* 
* Japan Meteorological Agency
* China Meteorological Agency
* Hong Kong Observatory
* Korea Meteorological Administration
* Philippine Atmospheric, Geophysical and Astronomical Services Administration
* Taiwan Central Weather Bureau
* Joint Typhoon Warning Center
Italias historie under fremmed dominans

**[[Italias historie]] under fremmed dominans** dekker perioden fra de italienske kriger sluttet i 1559 og fram til Napoleons fall i 1814. Den etterfølgende tiden fram til samlingsprosessen var preget av politisk og sosial uro som la grunnlaget for samlingsprosessen.

Italia i den tidlig moderne tid var i store deler kjennetegnet av utenlandsk dominans:

## Habsburgerne
De italienske kriger i årene 1494 til 1559 endte med freden i Cateau-Cambrésis som gjorde Spania til den sterkeste maktfaktor i regionen. Dette innledet en relativ lang fredelig periode, først under habsburgernes Spania i årene 1559 til 1713, og deretter som følge av den spanske arvefølgekrigen under habsburgernes Østerrike i årene 1713 til 1796

## Under Napoleon

I Napoleonstiden var Italia et lydrike og klientstat under Den første franske republikk fram til Napoleons nederlag i 1814.

Da Napoleon erobret Italia i 1796, ble det først opprettet opprettet to republikker: Den cisalpinske republikk sør for elven Po, og Den transpadanske republikk i nord. Disse ble i 1798 slått sammen til Den italienske republikk. Dette skjedde ved at Den cisalpinske republikk endret sin konstitusjon slik at Napoleon kunne bli dens president, og endret samtidig republikkens navn til Den italienske republikk. Den besto hovedsakelig av det samme området som hadde vært Den cisalpinske republikk, nemlig regionene Lombardia og Romagna.

Dette ble justert da Napoleon kronet seg selv til keiser og opprettet Det første franske keiserdømme. Den underliggende republikk, hvor han formelt hadde vært president, ble da omgjort til et italiensk kongedømme, med Napoleon som konge, og Eugène de Beauharnais som visekonge.

## Perioden fram til Italias samling
Wienerkongressen i 1814–1815 gjenopprettet situasjonen fra slutten av 1700-tallet, men dette ble snart endret i prosessen som ledet fram til Italias samling. Denne perioden ble preget av politisk og sosial uro over hele halvøya.

## Kulturell innflytelse
Den italienske renessansen tok slutt rundt 1600, men området fortsatte å være et viktig kulturelt senter for vestlig kultur gjennom hele perioden. Men Italias økonomiske viktighet ble redusert gjennom hele perioden, da de forskjellige italienske staner ikke deltok i særlig grad i åpningen mot Den nye verden eller i de tidlige stadiene i den industrielle revolusjon.
De gule kilder

**De gule kilder** (kinesisk: 黄泉; pinyin: *Huángquán*) er i kinesisk mytologi navnet på det sted i underverdenen der de dødes sjeler havner.

De gule kilder ble i det gamle Kina betraktet som et grått og dystert sted der de levendes offer til forfedrene var de eneste lyspunktene. Begrepet fantes allerede på 700-tallet f.Kr, men en klarere oppfatning synes ikke å ha blitt utkrystallisert før under Handynastiet.

Den kinesiske underverden kom senere til å anta mer helveteslignende trekk under innflytelse fra buddhismen og dens lære om karmatisk gjengjeldelse. I senere folkelige skildringer beskrives dødsriket som et strikt byråkratisert helvete oppbygd i store og hele som parallell til den keiserlige kinesiske stat.

De gule kilder gjenfinnes også i japansk mytologi (japansk: Yomi) der de deler mange likheter med de kinesiske.
Straits Settlements

**Straits Settlements** var en britisk gruppe småkolonier rundt Malakkastredet. Straits Settlements ble etablert i 1826 som den del av de områdene som var kontrollert av Det britiske ostindiske kompani, og kom under direkte kontroll av den britiske staten i som en kronkoloni 1. april 1867. Kolonien ble oppløst som en del av reorganiseringen av de britiske sørøstasiatiske områdene etter slutten av andre verdenskrig i 1946.  

Straits Settlements besto av en serie uavhengige bosetninger. Disse var Malacca, Penang (også kjent som Prince of Wales Island) og Singapore. Fra 1907 ble også Labuan, en øy utenfor kysten av Borneo innlemmet. Med unntak av Singapore, er alle disse områdene i dag en del av Malaysia.

Fra opprettelsen av lå Straits Settlements direkte under den britiske tronen, og ble administrert av Kolonihovedkontoret i London, i stedet for koloniadministrasjonen i Calcutta i Britisk India.
Yōsuke Etō

**Yōsuke Etō** (japansk: 江遠 要甫) (født 10. mai 1934 i Iiyama) er en japansk tidligere skihopper og kombinertløper.

Han deltok i VM i 1958 og 1962. I Lahtis i 1958 ble han nummer 27 i kombinert og nummer 44 (av 54 deltakere) i spesielt hopp. I Zakopane i 1962 ble han nummer 30 i spesielt hopp stor bakke.

I OL i Squaw Valley i 1960 ble han nummer 15 i kombinert og nummer 25 i spesielt hopp. I OL i 1964 var han bare med i spesielt hopp, og ble der nummer 27 i normalbakken i Seefeld og nummer 44 (av 52 deltakere) i storbakken i Innsbruck. Han huskes fra et internasjonalt hopprenn i Fageråsbakken i Mo i Rana 31. mars 1963. Der havnet han på Sanitetsforeningens  sykehus i Mo, sammen med verdensmesteren Toralf Engan og finnen Paavo Lukkariniemi etter stygge fall. Yōsuke Etō ble nummer 5 sammenlagt i  Polarsirkelkarusellen der det i tillegg var  renn i Bodø og Sulitjelma.

I 1962 satte han bakkerekord med 78 meter i Holmenkollbakken i Oslo. På denne tiden deltok han i mange hopprenn i store deler av Norge og Sverige, og ble svært populær.

## Kilder
* Rana Blad 1. april 1963.
* Sports Reference: Yosuke Eto 
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* The results of the World Championships in Lahti: 1926, 1938, 1958, 1978, 1989 
* Skiforeningen: Rekorder i Holmenkollbakken


## Eksterne lenker
*
Masae Kasai

**Masae Kasai** (河西 昌枝 *Kasai Masae,* født 14. juli 1933 i Minami-Alps, Yamanashi, død 3. oktober 2013 i Tokyo) var en japansk volleyballspiller.

Kasai ble olympisk mester i volleyball under Sommer-OL 1964 i Tokyo. Hun var med på det japanske laget som vant volleyballturneringen for damer foran Sovjetunionen og Polen. Det ble spilt en enkeltserie med seks lag. Japan vant alle sine fem kamper i turneringen.  

Hun døde av hjerneblødning.  

## OL-medaljer
* 1964  Tokyo -  **Gull** i volleyball damer  Japan

## Referanser


## Eksterne lenker
*
Japan under Sommer-OL 1964

**Japan under Sommer-OL 1964**. 355 sportsutøvere, 294 menn og 61 kvinner fra Japan deltok i tjueen sporter under Sommer-OL 1964 i Tokyo. Japan ble tredje beste nasjon med seksten gull-, fem sølv- og åtte bronsemedaljer. Svømmeren Makoto Fukui var landets flaggbærer under åpningsseremonien. 

## Medaljer

## Medaljevinnerne

## Eksterne lenker
* OL-resultater på Sports-reference.com
Oracle Database

**Oracle Database**, også kalt **Oracle RDBMS** eller **Oracle**, er en relasjonsdatabase (RDBMS) som blir utviklet og markedsført av Oracle Corporation.

Navnet **Oracle** kommer fra kodenavnet på et CIA-støttet prosjekt som Larry Ellison hadde arbeidet med mens han tidligere var ansatt av Ampex.

Databasen ble opprinnelig utviklet av Larry Ellison, Bob Miner og Ed Oates som i 1977 grunnla *Software Development Laboratories* (SDL). I 1979 endret firmaet navn til *Relational Software, Inc.* (RSI) og lanserte versjon 2 av Oracle database som et kommersielt produkt for VAX/VMS. RSI endret deretter navnet igjen til Oracle Corporation i 1982, og lanserte Oracle versjon 3 i 1983. Denne versjonen var omskrevet i programmeringsspråket C og ble portert til en rekke Unix og Unix-liknende operativsystemer.

Databasen ble utviklet for PC på plattformen MS-DOS i 1984, og i 2006 utviklet Oracle sin første Oracle database for Linux, sammen med Red Hat.

Siste versjon er Oracle 11g Release 2 (11.2.0.1.0), og ble lansert 1. september 2009. Den finnes i versjoner på 32- og 64-bit Windows, 32- og 64-bit Linux for PC, Solaris for SPARC og x86-64, HP-UX for Itanium og 64-bit PA-RISC og AIX (PPC64).

## Referanser


## Eksterne lenker
* 
*
Slipptank

En **slipptank** eller **dropptank** er en ytre drivstofftank for fly, som er ment å kunne kobles fra og slippes i lufta. Ideen bak en slik tank er å kunne øke rekkevidden på fly med kort rekkevidde, og blir vanligvis bare benyttet på militære fly, vanligvis på jagerfly som ofte har kort rekkevidde. Ekstra eksterne tanker vil øke vekten og luftmotstanden på en fly, og vil kunne forrykke balansen. For jagerfly, som er avhengige av å kunne manøvrere i stor fart, vil slike tanker derfor være en hindring. Drivstoffet i slipptankene er derfor ment å bruke opp først, slik at tankene kan kobles fra og slippes og jageflyet gå over til de konvensjonelle indre tankene. På mange moderne jettjagere er slipptankene mer eller mindre permanent tilkoblet.

Slipptanker ble funnet opp under andre verdenskrig. Pionerene på området var Luftwaffe, som hadde på begynnelsen av krigen førte angrepskrig og var avhengig av at jagerflyene Messerschmitt Bf 109 og 110 kunne følge med transportfly og bombefly på lange oppdrag. Gode slipptanker var imidlertid ikke utviklet tilstrekkelig til å kunne brukes under Slaget om Storbritannia, der særlig den lave rekkevidden til Bf 109 var et problem.

Effektive slipptanker kom først i 1941 og senere, og ble først og fremst benyttet av de de allierte. Særlig langrekkende eksortejagere som P-47 Thunderbolt og P-51 Mustang benyttet slike under eskorte av bombefly fra England til Tyskland, men de ble også brukt av avskjæringsjagere som Spitfire og Hurricane for å ha stående patruljer eller drive angrep over Den engelske kanal. Slipptanker ble også mye brukt under krigen i Stillehavet, der store avstander gjorde stor rekkevidde nødvendig.
Kongegata (Larvik)

**Kongegata** er ei gate i Larvik. Delen fra Bøkeskogen til Øvre Torggate inneholder hovedsakelig gårder som ble oppført etter bybrannen i 1884, mens den bratte delen mot Møllegata ble bygget og bebygd etter brannen i 1902.

Hele fylkesvei 106 og deler av fylkesvei 104 går i Kongegata.

## Bygninger

## Galleri

Bilde: Kongegata 1 Larvik.jpg|Kongegata  1
Bilde: Kongegata 16 Larvik.jpg|Kongegata 16


## Kilder
*
8. serierunde i Toppserien 2008

**8. serierunde i [[Toppserien 2008]]** ble spilt den 24. mai, bortsett fra Asker – Amazon Grimstad, som ble spilt den 25. mai.
    

## Fakta

## Kommentarer
Napoleons italienske kongedømme

**Kongedømmet Italia** (italiensk: **Regno d'Italia** eller **Regno Italico**) var et stat i Nord-Italia som ble etablert av Napoleon og som sluttet å eksistere etter hans fall i 1814.

Kongedømmet ble opprettet 17. mars 1802 da Napoleons italienske republikk, hvor Napoleon var president, ble omdannet til et kongedømme med ham som italiensk konge, og den 24 år gamle Eugène de Beauharnais som visekonge. 

## Territorium

Kongedømmet besto ved opprettelsen av det samme området som republikken, nemlig regionene Lombardia og Romagna, og utgjorde i hovedsak det som hadde vært de østerrikske besittelsene i Nord-Italia. De vestlige regionene i Italia (Piemonte, Liguria, Parma) var en del av det franske keiserrike. Ved freden i Pressburg i desember 1805 måtte Østerrike også avstå Veneto, Dalmatia og Istria til det italienske kongedømmet.

Mellom 1807 og 1808 ble også Toscana og Kirkestaten annektert, men dette ble ikke lagt til det italienske kongedømmet, men direkte innlemmet i det franske keiserriket. Tidlig i 1809 ble provinsene Urbino, Ancona og Macerata overført fra det som hadde vært Kirkestaten til kongedømmet.

## Eksterne lenker
*
Larvik rådhus

**Larvik rådhus** er (per 2024) rådhuset i Larvik kommune, med adresse Feyers gate 7. Per 2024 utreder kommunen muligheten for å etablere et nytt rådhus, enten ved å reise et nytt bygg eller ved å bygge om et eksisterende bygg.

Fra 1988 til 2020 ble den gamle skolebygningen Romberggata skole benyttet som kommunens rådhus, etter å ha blitt ombygd i 1987–1988.

## Referanser
Løvehunder

**Løvehunden** er et mytologisk dyr i Øst-Asia. I opphavslandet Kina er de snarere fantasifulle avbildninger av løver – og kan kalles **kinesiske vaktløver** (heter på kinesisk: 石獅; pinyin: *shíshī*) –, mens i for eksempel Japan er blitt en krysning mellom løve og hund.

Løvehunder står ofte parvis ved entréer til for eksempel templer, da som en hann og en hunn. Ofte avbildes den ene løvehunden i et par med åpen munn og den andre med stengt, som for å uttale de hellige lydene 'a' och 'm' i aum.

## Kina
Løvehunden har sin opprinnelse i Kina. Et sannsynlig forbilde er den asiatiske løve. De tidligste avbildningene finnes i buddhistisk kunst fra 200-tallet f.Kr.. I Kina kalles de (som mytologisk dyr) *ruishi* (瑞獅) eller (som statue) *shishi* (石獅, steinløve).

## Japan
Den japanske versjonen av løvehund kalles koma-inu og forefinnes framfor alt som steinstatuer framfor buddhisttempler og shintotempler.

## Okinawa
På Okinawa sør i Japan finnes løvehundstatuer ofte på takene til tradisjonelt bygde hus.
Frithioff Johansen

**Frithioff Johansen** (født 19. januar 1939 i Frederiksberg, død 13. november 2015) var en dansk maler og skulptør. Han har særlig arbeidet med holografisk kunst.

Han mottok Eckersbergmedaljen i 1998.

## Referanser


## Eksterne lenker
*
Cai Shen

**Cai Shen** (kinesisk: 財神, pinyin: *Cáishén*, W.-G.: *Tsai2 Shen2*, kantonesisk: *Choy Sun*, hakka: *Choy Sin*, også kalt **Zhao Gongming** (Chao Kung-ming) eller **Bi Gan** (Pi-kan)
) er rikdommens gud i kinesisk mytologi. Han feires med rike gaver og hans bilde deles ut på nyttårsdagen.

## Referanser
Julianne

**Julianne** er et kvinnenavn dannet som en variant av *[[Juliane]]*, som har opprinnelse i det romerske mannsnavnet Julianus, dannet av latinske *iovilius*, «dedikert til guden Jove».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Julianne Baird (f. 1952), amerikansk sopran
* Julianne Moore (f. 1960), amerikansk skuespiller
* Julianne Phillips (f. 1960), amerikansk modell og skuespiller, tidligere gift med Bruce Springsteen
* Julianne Nicholson (f. 1971), amerikansk skuespiller
* Julianne Tarroja (f. 1985), filippinsk sanger
* Julianne Hough (f. 1988), amerikansk danser
* Julianne Skansen (f.1991), norsk håndballspiller
* Julianne MacLean, amerikansk forfatter
* Julianne Devold Teilman, norsk rytter

## Referanser


## Eksterne lenker
Anskaffelsesportalen

**Anskaffelsesportalen** er en nettbasert veileder for anskaffelser i offentlig sektor.  Veilederen er ment som et hjelpemiddel for virksomheter som ikke har en anskaffelsesstrategi. Den er et eksempel, og ikke en fasit.  Formålet er å sikre en felles overordnet tenkning og adferd, for å oppnå best pris, kvalitet og bærekraft når offentlig sektor anskaffer varer og tjenester. Anskaffelsesstrategien skal sikre virksomhetens mål og tjenesteproduksjon.

Nettportalen retter seg spesielt mot offentlige virksomheter som lyser ut anskaffelser, og mot leverandører til offentlig sektor. I tillegg til regelverk og retningslinjer, har portalen informasjon om alle faser av anskaffelsesprosessen.

## Teknisk plattform
Nettstedet er i likhet med andre portaler i Direktoratet for forvaltning og IKT (Difi), som Prosjektveiviseren, Standardiseringsportalen og Difi.no bygget på publiseringssystemet Zope Topic Maps (ZTM), som benytter seg av emnekart for å representere informasjon. Løsningene er fri programvare.

## Eksterne lenker
* Anskaffelser.no
Vladislav II av Böhmen og Ungarn

**Vladislav II av Böhmen og Ungarn** (tsjekkisk *Vladislav II. Jagellonský*; ungarsk *II. Ulászló*; latin *Ladislaus II*; polsk *Władysław II Jagiellończyk*; født 1. mars 1456 i Kraków, død 13. mars 1516 i Buda [nå del av Budapest]) var konge av Böhmen fra 1471 og Ungarn fra 1490.

Vladislav var sønn av Kasimir IV, konge av Polen og storfyrste av Litauen som tilhørte Huset Jagello, og Elisabeth av Böhmen, datter av Albrecht II av Tyskland, som også var konge av Böhmen og Ungarn 1438&ndash;39.

Han ble kronet til konge av Böhmen 22. august 1471 og konge av Ungarn 18. september 1490. Hans forgjenger som konge av Ungarn, Matthias Corvinus, var også hans rival til tronen i Böhmen.

Barn:
# Anna av Böhmen og Ungarn (1503&ndash;1547), gift med Ferdinand I av Det tysk-romerske rike.
# Ludvig av Böhmen og Ungarn (1506&ndash;1526)

## Referanser


## Eksterne lenker
*
Sverre Bratland

**Sverre Bratland** (1917–2002) var en norsk offiser og krigsveteran. Han deltok i felttoget i Nord-Norge i 1940 og kjempet senere i andre verdenskrig i Frankrike og Tyskland. Bratland ble tildelt blant annet St. Olavsmedaljen med ekegren og britiske Military Cross. Etter krigen tjenestegjorde han i Forsvaret og oppnådde grad av generalmajor.

## Bakgrunn
Bratland vokste opp i Utskarpen (da i Hemnes, nå i Rana) og tok militær utdanning ved 6. divisjons befalsskole i Harstad.

## Andre verdenskrig
Da Norge ble invadert 9. april 1940 var han sersjant i hæren. Hans avdeling ble satt inn i kamper ved slaget om Narvik og Bratland deltok først i aktiv kamp i slaget i Gratangsbotn 25. april. I mai 1940 var han plassert i Bodø, hvor han blant annet ble såret under et flyangrep på byen.

I 1942 flyktet Bratland til Storbritannia via Sverige. Etter å ha gått Krigsskolen i London i 1942-1943 ble han en del av King's Shropshire Light Infantrys fjerde bataljon. Han deltok under invasjonen av Normandie, hvor han ankom 13. juni 1944. Han deltok i slaget om Caen og ble såret, men returnerte raskt til tjeneste. Den 22. september ledet han et troppeangrep ved Asten, noe han mottok Military Cross for.

Da de allierte styrkene nærmet seg Tyskland hadde han overtatt ledelsen av et kompani, men han ble hardt såret 5. april 1945 og lå deretter på sykehus til krigens slutt.

## Etter krigen
Bratland fortsatte sin karriere i det norske Forsvaret etter krigen. Han ble bataljonssjef i Brigaden i Sør-Norge fra 1961–64, deretter stabssjef i Nord-Norge. Han ble så fungerende stabssjef for NATOs Nordkommando før han ble øverstkommanderende for bakkestyrkene i Sør-Norge fra 1977 til 1982. Han hadde fra 1960 obersts rang, og fra 1972 generalmajor. 

Etter at han gikk av med pensjon jobbet han deltid ved Krigsskolen. Han deltok også i flere delegasjoner på besøk til Normandie.

## Utmerkelser
Bratland ble hedret med St. Olavsmedaljen med ekegren, Deltagermedaljen med rosett, Haakon VIIs 70-årsmedalje, de britiske dekorasjonene Military Cross, 1939–1945 Star og France and Germany Star samt utnevnt til ridder av den franske Æreslegionen. Han hadde også Det militære skarpskyttermerke, Norges idrettsforbunds idrettsmerke og Det militære skimerke, alle i gull.

## Referanser
Norma (navn)

**Norma** er et italiensk og engelsk kvinnenavn som kan bety «norm» eller «nordmann». Navnet er vanlig i mange land over hele verden, med hovedvekt i Latin-Amerika og Karibia. En navnebærer er den canadisk-amerikanske skuespilleren Norma Shearer.

## Etymologi
Navnet kan være oppfunnet av Felice Romani til operaen Norma i 1831. Han kan ha tatt navnet fra latinske *norma*, «norm». *Norma* kan også være en feminin form av *[[Normann]]*, som har opprinnelse i norrøne norðr, «nord», og maðr, «mann».

## Utbredelse

Som nevnt over kan navnet *Norma* være oppfunnet i 1831, men er også kjent brukt i Italia fra sent på 1700-tallet. Navnet er kjent brukt i Norge fra 1869. Navnet var svært populært i USA i 1920- og 1930-årene, men har siden vært mindre brukt.

*Norma* er i dag et svært vanlig navn i Argentia og Mexico, og er også vanlig i mange andre land.

|}

## Kjente personer med navnet

Personene i listen er ordnet kronologisk etter fødselsår.
* Norma Talmadge (1894–1957), amerikansk stumfilm-skuespiller
* Norma Shearer (1902–1983), canadisk-amerikansk skuespiller
* Norma Terris (1904–1989), amerikansk sceneskuespiller
* Norma Balean (1907–1989), britisk/norsk skuespiller
* Norma Jeane Mortenson (1926–1962), amerikansk skuespiller og sanger som endret navn til Marilyn Monroe
* Norma Crane (1928–1973), amerikansk filmskuespiller
* Norma Merrick Sklarek (1928–2012), amerikansk arkitekt
* Norma Jean Beasler (født 1938), amerikansk countryartist
* Norma Cappagli (1939–2015), argentinsk modell og Miss World 1960
* Norma Kamali (f. 1945), amerikansk moteskaper
* Norma Kuhling (født 1991), amerikansk TV-skuespiller

## Annen bruk av navnet
* Norma Jean, amerikansk band
* Norma Sass, norsk band
* Norma Rae, amerikansk film fra 1979
* Norma Desmond, hovedrollefigur i fimen Sunset Boulevard
* Norma Group, internasjonalt firma innen rørteknologi
* Norma Projektilfabrik, svensk produsent av ammunisjon

## Referanser


## Eksterne lenker
Øyvind Eggen

**Øyvind Eggen** (født 1970) har hatt flere roller som forsker, samfunnsdebattant og leder innen utviklingspolitikk, internasjonal miljøpolitikk og bistand (u-hjelp). Han var forsker ved Norsk utenrikspolitisk institutt fra 2007 til 2013, hvor han forsket på effekter av bistand og internasjonal utviklingsdiskurs. Fra 2013 til 2016 var han fagdirektør for evaluering i Norad. Fra 2016 til 2018 var han tilknyttet tankesmien Civita der han jobbet med utviklingspolitikk og bistand. Han var generalsekretær i Regnskogfondet fra 2018 til 2020, og leder for Kunnskapsbanken i Norad fra 2021 til 2024. Han har tidligere arbeidet som journalist i blant annet *[[Stavanger Aftenblad]]*, og i flere frivillige organisasjoner.

I 2024 tok han initiativ til å etablere Anonyme byråkrater, med mål om å senke terskelen for at offentlig ansatte bruker sin ytringsfrihet. 

Eggen er cand.polit. i sosialantropologi fra Universitetet i Tromsø (1998) og ph.d. fra Universitetet for miljø- og biovitenskap (2011). 

Eggen har vært styremedlem eller styreleder i flere frivillige organisasjoner. Han har hatt flere verv i Venstre, blant annet i Internasjonalt utvalg fra 2006 til 2018, i perioder som leder for utvalget. 

Han er forfatter av bloggen *Innvikling*. 

## Referanser


## Eksterne lenker

*
1. FC Köln Frauen

**1. FC Köln Frauen** (tidligere kjent som **FFC Brauweiler Pulheim 2000**) er en tysk kvinnelig fotballklubb fra Köln i Nordrhein-Westfalen. Laget har vunnet Bundesliga en gang.

## Historie
I 1974 dannet Grün-Weiß Brauweiler et kvinnelag etter initiativ av Thomas Meyer. Laget kom tidlig med i den øverste divisjonen, som da var regionalisert, og rykket øyeblikkelig opp etter nedrykk i 1980 og 1986. Da Bundesliga for kvinner ble dannet, var derimot ikke Brauweiler gode nok, og begynte i den nest øverste divisjonen. Den første sesongen var en storhetstid for dem, da de rykket rett opp og vant cupfinalen. Per i dag er Grün-Weiß Brauweiler det eneste laget som har vunnet cupfinalen uten å ha spilt i den øverste divisjonen (akkurat som Medkila i Norge).

I sin første sesong for laget spilte de seg til finalen, der de tapte for TSV Siegen. Deretter kom det i serien en rekke semifinaletap (fram til 1997-98-sesongen ble serien spilt i to avdelinger, der de to beste i hver avdeling møtte hverandre til semifinaler). Brauweiler vant imidlertid også cupen i 1993, før de i 1996-97 vant både Bundesliga og cupen. Deretter falt laget noe ned i to sesonger, før de etablerte seg på øvre halvdel.

Kvinnelaget fulgte strømmen av tyske kvinnelag som hadde brutt fra herrelaget, og i 2000 ble laget selvstendig under det nye navnet FFC Brauweiler Pulheim. En nysignering ble den gamle Grün-Weiss spiller og landslagskaptein Silke Rottenberg. I sin første sesong under det nye navnet ble det en 4.-plass. Laget ble imidlertid dårligere, og i 2003-04-sesongen rykket de ned. Laget rykket rett opp igjen, og greide seg såvidt i første sesong etter opprykket, men i 2006-07-sesongen hadde laget, så godt som uten stjerner, ingen mulighet, og gikk gjennom sesongen uten å ta et eneste poeng. Det ble nok et nedrykk sesongen etter, men Brauweiler rykket opp til den nest øverste divisjonen igjen.

De bestemte seg foran 2009-2010-sesongen å oppløse laget og ble medlem av 1. FC Köln. I 2015 rykket de opp til Bundesligaen i fotball for kvinner.

## Meritter
* Tysk seriemester: 1997
* DFB-cup-vinner: 1991, 1994, 1997
* Supercup-vinner: 1994, 1997

## Referanser


## Eksterne lenker
*
Riksgränsen

**Riksgränsen** er en landsby i Kiruna kommune i Norrbottens län i Sverige.

Den ligger 1 kilometer fra grensen til Norge. Riksgränsen ligger ved Europavei 10 og Riksgränsen holdeplass ligger på Malmbanan.

Riksgränsen er kjent for sitt alpine skianlegg med 19 pister og 6 heiser.
Johs. Aanderaa

**Johannes Anfinn Aanderaa** (født 6. november 1927 i Narvik, død 2. juni 1991 i Asker) var en norsk forlagssjef og embetsmann i Kulturdepartementet. 

Han vokste opp i Beitstad, ble student 1945 og arbeidet som aspirant ved Universitetsbiblioteket i Oslo 1946-54, kombinert med studier ved Statens bibliotekskole. Fra 1954 til 1958 arbeider han i NRK; 1958 til 1972 arbeidet han som forlagssjef i Det Norske Samlaget. 

I 1972 begynte han som ekspedisjonssjef i Kirke- og undervisningsdepartementets kulturavdeling, og han fulgte med til Kulturdepartementet ved opprettelsen av dette i 1981.

Formann i Det Norske Studentersamfund 1952; formann i Norsk språkråd 1972; æresmedlem i Samlaget 1974.

## Forfatterskap i utvalg
* «Forfattaren som litteraturprodusent» I: *[[Norsk litterær årbok]]* 1970 
* «Kulturpolitikk i mediesamfunnet» I: *[[Syn og Segn]]* nr 2, 1987
* «Femten år med 'ny kulturpolitikk'» I: *Kulturårboka*, 1994. Flere artikler *om* Aanderaa i samme årbok

## Eksterne lenker
*
Greveveien (Larvik)

**Greveveien** er en vei i Larvik. Den starter i Herregårdsbakken (ved den tidligere telegrafbygningen) og ender i Gamle Kongevei. Den har bakgrunn som grev Ulrik Fredrik Gyldenløves gårdsvei mellom Herregården og Gamle Kongevei. Ettersom veien var omkranset av løkker, het den i Larvik kommune *Løkkeveien*, mens den i Hedrum kommune bar navnet *Sandveien*.

## Bygninger

## Galleri

Fil:Gammelt hus i Greveveien, Larvik.jpg|Greveveien 2: «Røgestuen» 
Fil:Greveveien 4 Larvik.jpg|Greveveien 4
Fil:Larvik sykehus.jpg|Greveveien 16: Larvik sykehus
Fil:Kommunal_lærerbolig,_Greveveien.jpg|Greveveien 28: Tidligere kommunal lærerbolig 
Fil:Huset.jpg|Greveveien 42: «Breidablikk» («Huset») 
Fil:Villa_kulla,_Larvik.jpg|Greveveien 46: «Haavall» (Villa kulla barnehage) 
Fil:Larvik Røde Kors Hjelpekorps' hus.jpg|Larvik Røde Kors Hjelpekorps' hus frem til 2012. 


## Kilder
*
Sima Xiangru

**Sima Xiangru** (forenklet kinesisk: 司马相如, tradisjonell kinesisk: 司馬相如, pinyin: *Sīmǎ Xiāngrú*, Wade-Giles: *Ssuma Hsiangju*, født 179 f.Kr., død  117 f.Kr.), også kjent som **Chángqīng** (长卿, 長卿, *Changch'ing*),  var en kinesisk dikter og embedsmann under Han-dynastiet.

Han tjenestegjorde først ved keiser Jings hoff, men oppgav det embedet etter kort tid. Ved hoffet til keiserens bror, kong Xiao av Liang, ble han derimot raskt forfremmet og anerkjent. Etter kongens død ble han lagt merke til av Han Wudi for Fu-diktet *Zixu Fu* (Fu-dikt om mester tom), ble engasjert i keiserhoffet og ble i keiser Han Wudis hoff til rett før sin død. Bare seks av hans dikt er blitt bevart for ettertiden, men de strekker til for å forsvare hans plass som den mest betydelige fu-dikter i den kinesiske antikken.

Ved siden av sin diktning minnes Sima Xiangru for sin forkjærlighet for  kinesisk brennevin og for sin romantiske flukt med dikterinnen Zhuo Wenjun. Simas mest berømte verk er *Ode til den annen port*. Han er også kjent som qin-musiker.

## Referanser


## Litteratur
*Yves Hervouet: *Un Poète de cour sous les Han: Sseu-ma Siang-jou*, Bibliothèque de l'Institut des Hautes Études Chinoises, Paris, 1964 
*Yves Hervouet: *Le Chapitre 117 du Che ki: Biographie de Sseu-ma Siang-jou*, Bibliothèque de l'Institut des Hautes Études Chinoises, bind 23, Paris, 1972
*David Knechtges: «Ssu-ma Hsiang-ju's *Tall Gate Palace Rhapsody*», i Harvard Journal of Asiatic Studies, bind 41, nr. 1, 1981, s. 47-64
*Volker Klöpsch, Eva Müller (utg.): *Lexikon der chinesischen Literatur*. C.H. Beck, München 2004
Zhuo Wenjun

**Zhuo Wenjun** (kinesisk: 卓文君, levde på 100-tallet f.Kr.) var en kinesisk dikterinne på Han-dynastiets tid. Som ung enke flyktet hun med dikteren Sima Xiangru. Diktet *Baitou Yin* (白頭吟, *sangen om hvite hår*), som klager over det ustabile ved menns kjærlighet, tilregnes henne.
Galdhøpiggrennet

**Galdhøpiggrennet** (1934–) er et renn i telemarkskjøring som arrangeres den første lørdag etter påske. Det innebærer en drøyt tre timer lang marsj opp til start ved Keilhaus topp.

Det ble påtenkt av blant andre Einar Bergsland og gikk ned fra Galdhøpiggen til Spiterstulen. Første renn var påsken 1934. Utforløypa var stukket av Jakob de Rytter Kielland, og man fulgte traseen i flere år. Høydeforskjell var om lag 1000 meter. Hastigheten var 65&nbsp;km/t uten uhell av betydning i 1934. Men så kom krigen. Etter en pause fra 1957 ble det tatt opp i 1988 med Per Einar Roth ved Åsnes Skifabrikk som ildsjel og medlem i Ullensaker Vannskiforening. Rennet, som før hadde vært en utforkonkurranse, ble nå et telemarkskirenn. Fra 1988 var det således Nannestad Alpinklubb som arrangerte i 12 år, før det ble tatt over av Ullensaker Skiklubb, men med de samme ildsjeler. Antall deltakere i 1934 var 7, 58 i 1938, 68 i 1939, i 2007 var det over 400. Løypa er fremdeles drøyt 3,5 kilometer lang, og det er seks egne klasser for damer og herrer junior, senior og veteran. I snitt faller man ti ganger hver, og det er 3000 stup. Til det 25. renn i nyere tid utkom i 2012 en bok av Eivind Åsrum Skille med tittelen «Galdhøpiggrennet - fra borgerlig samlingssted til «folkelig» vorspiel».

## 1934 til 1957

## Fra 1988

## Referanser
Andreas Wyller

:*Artikkelen er om alpinisten Andreas Wyller (1919–1944). Se annet sted for økonomiprofessor [[Andreas Wyller Falkenberg]]*

**Andreas Hofgaard Wyller** (1919–1944) var en norsk flyger og sin tids beste mannlige alpinist i Norge.

Han gikk som mange i familien, for Idrettslaget Try og ble norgesmester to ganger.  Under den andre verdenskrig ble han utdannet flyger ved Little Norway i Canada (1942-43), og ble deretter stasjonert ved 333 (N) Squadron ved Leuchars i Skottland. Han omkom  med fenrik Bård Carl Benjaminsen da flyet,  en De Havilland DH 98 Mosquito, ble skutt ned i 1944 under rekognosering ved Eigerøya utenfor Egersund. I luftkampen ble også det tyske flyet, en Junkers Ju 88, skutt ned, og begge flyene forsvant.  De to pilotene hadde senhøstes 1943 selv to nedskytninger utenfor Florø og Molde.

I 1930-årene anla han det som skulle bli Wyllerløypa, som ble åpnet i 1956. Man hadde også *Andreas Wyllers minnepokal* i 1950-årene. En minneplakett ble plassert ved Wyllerløypa den 23. februar 1994.

## Meritter
* Norgesmester alpin kombinasjon 1938, 1940
** Vant slalåmdelen av kombinasjonen i 1938, og utfordelen både 1938 og 1940, men NM-gull ble kun delt ut i kombinasjonen.
* vinner av Galdhøpiggrennet i 1940

## Referanser
Mor Godhjerta

**Mor Godhjerta** kan ha flere betydninger :
 
* Mor Go'hjerta – en historisk person fra Sagene (i det gamle Kristiania)
* Norsk navn på hovedrollefiguren Mor Courage og barna hennes av Berthold Brecht
* En rollefigur i den norske filmen Bobbys krig fra 1974

* Mor Go'hjertas vei, en vei på Bjølsen i Oslo

* Se også Jan Erik Volds diktsamling Mor Godhjertas glade versjon. Ja
Bogstaveligheden

**Bogstaveligheden** var en dansk selskapelig forening som hadde som formål å avholde diskusjonskvelder om kunst og litteratur. Foreningen hadde tilknytning til bladet *[[Ude og Hjemme (1877-1884)|Ude og Hjemme]]* og ble stiftet i 1880. I de to årene foreningen eksisterte fungerte den også som støtte for yngre radikale intellektuelle

Initiativtaker til stiftelsen av foreningen var Frederik Hendriksen, men opphavsmannen til ideen  var Pietro Krohn. Tanken var at det skulle avholdes møter i vinterhalvåret en gang i måneden, men det ble også holdt sommerutflukter. Avholdelse av møtene skulle medlemmene stå for på skift etter alfabetisk orden og derfor foreslo Kristian Zahrtmann at *Bogstaveligheden* kunne være foreningens navn.

På stiftelsesmøtet som antakelig var den 20. februar 1880 hos Hendriksen, gikk en liste rundt med navn på foreslåtte medlemmer, som alle skulle godkjennes av de fremmøtte. Medlemmene var hovedsakelig en gruppe malere og en gruppe forfattere, men også andre ble medlemmer.

Til møtene på vinteren ble det innimellom også invitert gjester, blant annet Karl Warburg, Fritz Thaulow og Peter Christen Asbjørnsen, ellers var det foreningens egne medlemmer som underholdt med opplesning av ikke-publiserte tekster.

Foreningens mål var diskusjon og debatt som sikkert har vært inspirende, men bølgene gikk også høyt mellom de sterke personlighetene. Foreningens levetid ble også kun to år med siste møte i juni 1882.

## Medlemmene
Malerne:

Michael Ancher, Christian Blache, Godfred Christensen, Vilhelm Groth, Hans Nikolaj Hansen, Erik Henningsen, Valdemar Irminger, August Jerndorff, Viggo Johansen, Pietro Krohn, P.S. Krøyer, Karl Madsen, Thorvald Niss, Frans Schwartz, Carl Thomsen, Laurits Tuxen, Christian Zacho og Kristian Zahrtmann.

Dikterne og forfatterne:

Edvard Brandes, Georg Brandes, Holger Drachmann, Martinus Galschiøt, Karl Gjellerup, J.P. Jacobsen, Sophus Schandorph og Erik Skram.

Andre:

Xylograf Frederik Hendriksen og hans medarbeidere fra *Ude og Hjemme* Otto Borchsenius og A. Boysen, arkitekt Erik Schiødte, historiker Kristian Erslev, filosof Harald Høffding,  pedagog Herman Trier og juveler Carl Michelsen.

## Referanser

## Litteratur
* Hanne Honnens de Lichtenburg, *Bogstaveligheden – En dansk kunstnerkreds i 80'erne* i «Carlsbergfondet, Frederiksborgmuseet, Ny Carlsbergfondet – Årsskrift 1981», ISBN 87-7496 801 7, side 101-105
Anne Lise Herland

**Anne Lise Døvle Herland** (1946–2025) var en norsk friidrettsutøver (lengdehopp). Hun konkurrerte for IF Fram. I 1962 og 1963 ble Herland norgesmester i lengde uten tilløp. Hun satte dessuten norgesrekord med 2,79 m i 1965.

## Referanser


## Kilder
* Nyhus, Per:*Larvik fra A til Å*. Side 180
Lauren Froderman

**Lauren Froderman** (født 6. september 1991) er en amerikansk danser som vant *[[So You Think You Can Dance]]* i 2010. 

Hun vokste opp i Phoenix i Arizona og gikk ut fra Greenway Highschool i 2010. Hun begynte å danse som treåring og har fått danseundervisning i klassisk ballett, moderne dans, jazzdans, hiphop og stepping. Hun vant konkurransen etter å ha vært «the last woman standing» siden topp 6, og hadde aldri en ordentlig dårlig opptreden. Etter å ha fått tittelen «Amerikas favorittdanser», dro hun med de andre topp 8 samt flere av danserne som deltok som hjelpere gjennom sesongen på turné. De presenterte nye danser samt de fleste publikums- og dommerfavorittene som hadde vært vist tidligere på scenen. Turnéen besøkte forskjellige byer i USA, danserne møtte fans og turnéen avsluttet i Greendale i Arizona, Frodermans hjemby. 

Etter å ha vært på turné, har Froderman bl.a promotert dans som idrett for Gatorade, en del av premien, opptrådt på Gatorades arrangementer, samt hatt forskjellige oppdrag for eksempelvis Big Time Rush på Kids Choice Awards. Froderman har uttrykt at hun vil fokusere mer på skuespill, men også fortsette å danse, for å bli mer fleksibel.

## Eksterne lenker
*